ประจำเดือนเคยมา วันที่1-5 โดยประมานคะ มา3-5วัน พอวันที่ 20กว่าๆ ก็มาอีกรอบ และมามาก แต่เลือดปกติไม่มีกลิ่น สีเลือดปกติ เกิดจากสาเหตุใดคะ
สวัสดีค่ะในผู้หญิงที่อายุน้อยซึ่งเพิ่งจะเริ่มมีประจำเดือนนั้น ส่วนใหญ่แล้วประจำเดือนมักจะยังมาไม่สม่ำเสมอ ยังไม่เป็นรอบๆ ค่ะ ซึ่งพบได้เป็นเรื่องปกติค่ะ ในช่วง 4-5 ปี แรก อาจมีได้บ้างที่รอบประจำเดือนมาไม่สม่ำเสมอ ห่างไปบ้าง หรือมาบ่อยขึ้นบ้าง เนื่องจากระบบฮอร์โมนยังพัฒนาได้ไม่ดี และอาจส่งผลตามมาคือ ไม่มีการตกไข่ในบางรอบเดือน ทำให้รอบเดือนแปรปรวนไปด้วยทั้งนี้เมื่อระบบฮอร์โมนพัฒนามากขึ้น ต่อมาประจำเดือนจะมาสม่ำเสมอทุกเดือนค่ะ โดยที่รอบประจำเดือนสามารถคลาดเคลื่อนได้ประมาณ 21-35 วัน ค่ะ ดังนั้นหากประจำเดือนมาวันที่ 1 แล้วมาวันที่ 20 กว่า ก็ยังอยู่ในช่วงปกติได้ค่ะ หากประจำเดือนไม่มีลักษณะผิดปกติเบื้องต้นแนะนำให้สังเกตอาการไปก่อน หรืออาจจะจดบันทึกประจำเดือน และสามารถไปปรึกษาสูตินรีแพทย์ที่โรงพยาบาลได้ค่ะ